“Дапамагайка” дасць карысныя парады і навучыць, як дзейнічаць у любой няпростай сітуацыі. Абаяльны беларускамоўны доктар Андрэй Вітушка падкажа, як заставацца здаровым і ніколі не губляць аптымізму. Камп’ютарны сонечны зайчык Ясік раскажа, дзе ўсёй сям’ёй можна весела правесці вольны час. І нават строгія прадстаўнікі Міністэрства па надзвычайных сітуацыях, Дзяржаўнай аўтаінспекцыі і Міністэрства ўнутраных спраў зробяць для маленькіх гледачоў выключэнне: сур’ёзныя парады загучаць не ў назідальнай, а ў забаўляльнай форме..